Държавен вестник, бр. 48, 2024 г., стр. 25

БРОЙ  48	
Д Ъ Р Ж А В Е Н  В Е С Т Н И К 	
СТР.  25   
3.4.2.2.1. Лек и умерен левостранен УК
– Първоначално (индукционно) лечение: 
Mesalazine клизми 1 g дневно, комбинирани 
с перорален Mesalazine над 2 g дневно.
Самостоятелното приложение на локални 
КС или Mesalazine, както и монотерапията с 
перорален Mesalazine е по-слабо ефективно 
от комбинираната перорална и локална те­
рапия с Mesalazine. Локалният Mesalazine е 
по-ефективен от локалния КС. Еднократното 
дозиране на Mesalazine е толкова ефективно, 
колкото и фракционираното. Независимо 
от „доказателствата“ клиничната практика 
показва обратното. Еднократното дозиране 
може да се препоръча само за поддържане 
на ремисия.
Ефективността на месалазиновите клизми 
и пяна, на малкия (по-добра поносимост) 
и големия обем за постигане на ремисия е 
еднаква.
– Втора линия: системно приложение на 
КС – ако симптомите не се повлияват от 
Mesalazine. Решението за включването на КС 
към стандартната терапия зависи от отговора 
и толеранса към Mesalazine, предпочитанията 
на пациента и опита на лекуващия лекар. 
Показано е при влошаване на симптомите; 
персистиране на ректалното кървене след 
10 – 14-дневна комбинирана терапия с ами­
носалицилати; липса на трайно подобрение 
на всички симптоми на УК след 40-дневна 
адекватна терапия с Mesalazine.
3.4.2.2.2. Тежък левостранен колит
Обикновено е индикация за хоспитализация 
и интензивно лечение със системна терапия.
3.4.2.3. Разпространен УК
3.4.2.3.1. Лек до умерено тежък разпрос­
транен колит
Първоначално лечение: перорален Mesa­
lazine в доза над 2 g дневно в комбинация с 
локален Mesalazine (при добра поносимост).
Втора линия: системно приложение на 
КС – ако симптомите не се повлияват от 
Mesalazine.
В случай на релапс на фона на поддържаща 
терапия с перорален Mesalazine > 2 g/дн или 
имуномодулатори – КС (Prednisolone 40 mg 
дневно за една седмица, след което дозата се 
намалява с 5 mg седмично за общо 8 седми­
ци). Използват се и други схеми, но е разумно 
всеки център да ползва определена схема, 
за да може стероидната зависимост да бъде 
рано разпозната. Това улеснява включването 
на имуномодулатори.
Късите курсове (< 3 седмици) са свързани 
с риск от ранен релапс, а дози на Prednisolone 
≤ 15 mg дневно не са ефективни при активно 
заболяване.
3.4.2.3.2. Тежък разпространен колит – по­
казание за хоспитализация и интензивно 
лечение.
3.4.2.4. Тежък УК независимо от разпрос­
транението
Всички пациенти с тежък УК трябва да 
бъдат хоспитализирани за интензивно лечение, 
провеждано от мултидисциплинарен екип 
(гастроентеролог и хирург с опит в колопрок­
тологията).
3.4.2.4.1. Остър тежък УК (потенциално 
животозастрашаващо състояние)
Основно лечение: венозното приложение 
на КС (напр. Methylprednisolone 60 mg/24 ч). 
По-високите дози не са по-ефективни, но по-
ниските са по-малко ефективни. Болусното 
приложение и продължителната инфузия са 
еднакво ефективни. Удължаването на тера­
пията повече от 7 – 10 дни не носи по-голям 
ефект. Сумарният терапевтичен отговор към 
КС, независимо от вида на лекарството, дос­
тига 67 %. Оценка на отговора към венозни 
КС – най-добре и обективно след третия ден 
(Oxford score).
3.4.2.4.2. Рефрактерен на венозни стероиди 
УК независимо от разпространението
Втора линия на лечение: „спасителна“ те­
рапия – Infliximab в единична доза 5 mg/kg. 
Съществуват доказателства, че първона­
чална доза от 10 mg/kg e по-ефикасна като 
„терапия на спасението“ (индикация извън 
КХП) – (доказана ефективност като терапия 
на спасението); Ciclosporin или Tacrolimus (ин­
дикация извън КХП). Ако няма подобрение в 
рамките на 4 – 7 дни от т. нар. „спасителна“ 
терапия – колектомия. Трета линия на лечение 
може да бъде обсъждана само в специализи­
рани центрове.
Допълнителни мерки – реанимационни 
мероприятия и корекция на жизненоважни 
функции и отклонения към венозните КС, напр. 
електролитни разтвори с прибавени калиеви 
(най-малко 60 mmol/дневно) и калциеви соли; 
глюкозни разтвори; антибиотици, покриващи 
анаеробна и аеробна флора (Metronidazole, 
тобрамицин, Ciprofloxacin или Vancomycin), 
лечение на CMV или C.difficile инфекция, ен­
терално и парентерално хранене, корекция на 
дефицити и др.; локална терапия (Mesalazine 
или стероиди) – при поносимост; кръво­
преливане – за поддържане на хемоглобина 
над 80 – 100 g/l; белтъчни продукти (Human 
albumin) и плазма – при албумин под 30 g/l, 
поливитаминни препарати, антисекреторни 
средства парентерално (Н2 блокери, ИПП); 
задължително нискомолекулен фракциониран 
хепарин.
– Профилактично поради тромбофилното 
състояние.
– При редукция на телесното тегло над 
10 % и невъзможност за приемане на храна 
е показано тотално парентерално хранене.
При усложнения на тежкия улцерозен колит 
се препоръчва следното поведение: токсична 
дилатация (мегаколон) – интензифициране